Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 161

3. a feladó a vasúti kocsi megrakásánál túllépte a terhelési határt (9. Cikk 6. §). Az e szakasz 1. és 2. pontja szerinti fuvardíjpótlékot a szabálytalanságot megállapító vasút fuvarozási útvonalára eső fuvardíj ötszörösének összegében kell a 15. Cikkben foglalt rendelkezéseknek megfelelően beszedni. Az e szakasz 3. pontja szerinti fuvardíjpótlékot a többlettömegnek az azt megállapító vasút fuvarozási útvonalára eső fuvardíja ötszörösének összegében kell a 15. Cikkben foglalt rendelkezéseknek megfelelően beszedni. Nem szedhető be ez a fuvardíjpótlék, ha a feladó a feladási vasúton érvényes szabályozás szerint a fuvarlevélnek „A feladó különleges nyilatkozatai” rovatában kérte a megrakott vasúti kocsinak a vasút által történő mérlegelését. Az e szakaszban felsorolt fuvardíjpótlékok beszedésére a vasút jogosult, függetlenül attól, hogy a feladó/átvevő az esetleges kárt megtérítette, illetőleg e Megállapodás alapján más fuvardíjpótlékot is fizetett.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes